ఎదురులేని శాంసంగ్‌
-  హ్యాండ్‌సెట్ల మార్కెట్లో 20.6% వాటా
-  స్మార్ట్‌ఫోన్ల విభాగంలోనూ అదే జోరు..
    బెంగళూరు: భారత మార్కెట్లో శాంసంగ్‌ ఫోన్లకు ఎదు రులేకుండా పోతోంది. జూన్‌తో ముగిసి రెండో త్రైమాసికంలో శాం సంగ్‌ మొత్తం హ్యాండ్‌ సెట్ల మార్కెట్లో 20.6 శాతం వాటాను చేజిక్కించుకొని తన అగ్రస్థానాన్ని నిలుపుకుంది. స్మార్ట్‌ఫోన్ల విభాగంలో ఈ సంస్థ వాటా 24.6 శాతంగా నిలిచింది. తదుపరి స్థానాన్ని మైక్రోమాక్స్‌ సంస్థ చేజిక్కించుకొంది. మొత్తం మార్కెట్లో ఈ సంస్థ వాటా 12.3 శాతం కాగా, స్మార్ట్‌ఫోన్ల విభాగంలో 14.8 శాతంగా నమోదు అయిందని సైబర్‌ మీడియా రీసర్చ్‌ (సీఎంఆర్‌) తెలిపింది. మరోవైపు ఇంటెక్స్‌ సంస్థ అనతి కాలంలోనే ఎక్కువ మంది ఆదరణను చూరగొంటోంది. మొత్తం హ్యాండ్‌ సెట్ల మార్కెట్‌లో 9.5 శాతం వాటాతో మూడో అతిపెద్ద ఫోన్ల అమ్మకాల సంస్థగా మారింది. స్మార్ట్‌ఫోన్ల విభాగంలో ఈ సంస్థ వాటా 10.4 శాతంగా ఉంది. ఏప్రిల్‌-జూన్‌ త్రైమాసిక కాలంలో స్మార్ట్‌ఫోన్ల దిగుమతులు 24.8 శాతానికి పెరిగి 2.44 కోట్లకు చేరినట్లు సీఎంఆర్‌ తెలిపింది. జూన్‌ త్రైమాసిక కాలంలో మొత్తం భారత్‌కు 5.66 కోట్ల హ్యాండ్‌సెట్లు దిగుమతి అయినట్లు తేల్చింది. ఇందులో స్మార్ట్‌ఫోన్ల సంఖ్య మొత్తంలో 43 శాతంగా నమోదు అయినట్లుగా తెలిపింది.
మీ స్నేహితులకు రికమెండ్ చెయ్యండి